Asturie

'U **[[Prengepáte (jusse)|Prengepáte]] de lle Asturie** (spagnole: *Principado de Asturias*) ète 'na comunetate autonome d'a Spagne settendrionale comboste da 'na sule provinge de cui l'erede ad 'u trone spagnole ète ppe' tradiziune "pringepe". Se spànne pe' cirche 10.000 chilometre quadrate e 'a popolazzione sove, ca stè scennènne pe' numere, supere de 'nu picche 'u miglione de crestiáne, le quale parlane castigliane e pure asturiane

'U capeluèche sùve ète 'a cetata de Oviedo, mendre Gijón ète 'a cchiù jàvitate. Otre cindre 'mbortànde sonde Avilés, Mieres, Langreo, Cangas de Onís, Villaviciosa e Llanes.

## Topografije
Le Asturie sonde furmate da 'na 'mbresionànde varietate e deversetate de luèche, da ìrte e scoscese mundagne a coste frastagliate ca s'alternane ccu longhe e pràje oceaneche bèlle assaje, no assaje lundane da lle prime.

## Letterature
Sonde famuse 'mbrà lle otre:
* Jovellanos (1744-1811)
* Leopoldo Alas Clarín (1851-1901)
* Ramón Pérez de Ayala (1880-1962)
* Alejandro Casona (1903-1965)
* Carlos Bousoño (1923-)
* Ángel González (1925-)
* Mariano Antolín Rato (1943-)

## Musèche

'A musèche e 'a danze sonde varie e proprije d'a reggione. 
Ô strumènde cchiù caratteristeche ète 'a *[[gaita]]*, 'a "cornamuse a ttré canne", doje sonore e une ccu ce soffie, ca avène ausate jndre 'nu munne de danze populare.

Le formaziune musècale cchiù abbondande sonde quèdde de musèche folk: sonature de cornamuse tradiziunale cumme Xuacu Amieva, gruppe de "musèche celteche" (Llan de Cubel o Felpeyu le cchiù canosciute), assaje bande de cornamuse, 'u *Colectivu Muyeres*, o ll'aunìone ca rappresende Hevia. Me 'u Prengepáte ète pure 'u luèche de nascìte de 'nu munne de gruppe rock e pop cumme Los Berrones (agro-rock, d'u quale sonde ccrejatùre), Ilegales (punk-rock), Zapato Veloz (difficelmènde classifecabbèle), Warcry (heavy metal), Fe de Ratas (punk-rock), Meinhoff, Jacky Trap (Nu-Metal, rock), rock radecale cumme Dixebra e pop cumme Melendi, Australian Blonde, Manta Ray o Nosoträsh.

## Flore e Faune

Se iacchie 'na comunetate mundane e costiere che combrenne 'nu munne de canosciute vanne naturalisteche (alcune de lòre prutette cumme parche naturale o reserve); abbesògne ccu lle destingue:
* Cima de L'Angliru
* Naranjo de Bulnes (Picu Urriellu)
* Parque Nacional de los Picos de Europa
* Ruta del Cares
* Ruta del Alba
* Cabo Peñas y Cabo Vidío
* Playa del Silencio
* Bufones de Llanes
* Lagos de Covadonga (Picos de Europa) e Lagos de Saliencia (Somiedo)

* Reservas de la Biosfera
** Parque Natural de Redes
** Parque Natural de Somiedo
** Reserva Natural Integral del Bosque de Muniellos

## Sport

Le prengepále squadre de calce d'u Prengepáte, Real Sporting de Gijón e Real Oviedo, sciuècane 'a prime jndr'â prime divisione e 'a seconne jndr'â terze divisione, e cundane assaje tifose.

'U pilote Fernando Alonso ète une de le protagoniste de le prime anne d'u III millennie jndr'â Formula 1, hè vinde 'u cambionate d'u munne pe' doje anne ccu 'a squadre d'a Renault e jè nasciùte a Oviedo.

L'allenatore d'a Rome ed ex - calciatore d'u Barcellone Luis Enrique e cendravànne de ôsce a die d'a naziunale spagnole David Villa sonde totte e doje asturiane.

Ô Esfer Oviedo de hockey e l'Oviedo Moderno de calce femmenèle tènene le prengepále puèste jndr'â lle masseme categorije.

'U cicliste Josè Luis Rubiera ditte "Chechu", gregarije de Lance Armstrong e vingitore de dò tappe ad 'u Scìre d'Itaglie, ète native de Gijón.

## Economije
'U PIL pro capite de lle Asturie ète de € 22.559 (2009), quase auguale a quidde d'a Toscana (22.066 €) o d'u Friuli-Venezia Giulia (22.169 €).

## Polìteche
Quiste ca se iacchieaqquà d'abbasce ète 'nu elenghe de le presidende de lle Asturie:

* Rafael Luis Fernández Álvarez (presidende ditte "preautonómico", apprìme de ll'approvazione d'ô Statute de Autonomije de lle Asturie e de lle prime eleziune autonomisteche) 1978-1983
* Pedro de Silva Cienfuegos-Jovellanos, 1983-1991
* Juan Luis Rodríguez-Vigil Rubio, 1991-1993
* Antonio Trevín Lombán, 1993-1995
* Sergio Marqués Fernández, 1995-1999
* Vicente Álvarez Areces, 1999-2011
* Francisco Álvarez-Cascos Fernández, da 'u 2011

## Note


## Bibbliografije
* Camps Cazorla, *Arquitectura cristiana primitiva y asturiana*, Madrid, 1929
* Puig Cadafalch, *Les églises des Asturies et leur origine*, 1937
* G.King, *Pre-romanesque Churches of Spain*, Londra, 1924

## 'Ndruche pure
* Liste de le comune d'a provinge de lle Asturie
* Revoluzione de lle Asturie (1934)
* Partíu Asturianista

## Otre pruggette

## Collegaminde fore a Uicchipèdie
*  Guverne d'u ''Principado de Asturias''
*  'Mbromazziune sus a 'u Prengepáte
*  Fotografie di la Naturaleza e la fauna e la flora di Asturias